ইডেনে আইপিএল দেখতে দিতে হবে ৫০টাকা বিনোদন ফি!

কলকাতা: গতকাল অর্থাৎ শনিবার থেকে শুরু হয়েছে আইপিএল ২০২৫ (Ipl 2025)। গতবছরের বিজেতা টিম ছিল কেকেআর (KKR)। তাই এবছর ম্যাচ আয়োজনে অগ্রাধিকার পেয়েছে কলকাতার ইডেন গার্ডেনস (Eden Gardens) । আর এবার আইপিএলে (IPL) ইডেনে আসন পিছু ৫০টাকা (50 Rs) বিনোদন কর ধার্য করার প্রস্তাব আনলেন কলকাতার ৪৮ নম্বর ওয়ার্ডের কাউন্সিলার, প্রাক্তন সিএবি সম্পাদক বিশ্বরূপ দে।

আরও পড়ুন: ৩ দিনের মধ্যেই মজুরি পাবেন ১০০ দিনের কর্মীরা, আশ্বাস ফিরহাদের

শনিবার ছিল কলকাতা পুরসভার মাসিক অধিবেশন, আর সেখানেই এদিন প্রাক্তন সিএবি সম্পাদক বিশ্বরূপ দে প্রস্তাব রাখেন, আইপিএল বিনোদনযুক্ত পেশাদার ক্রিকেট খেলা। সেখান থেকে আপাতত কলকাতা পুরসভা প্রতি আসন বাবদ, বিনোদন কর ১৫ টাকা আদায় করে। আর সেই প্রসঙ্গেই তাঁর মন্তব্য, ‘ আইপিএল, আন্তর্জাতিক ক্রিকেটের থেকেও আর্থিকভাবে অনেকটাই সমৃদ্ধ। পাশাপাশি, আইপিএল বিনোদনযুক্ত পেশাদার ক্রিকেট খেলা। সেখানে আসন পিছু ১৫টাকা অনেকটাই কম। তার বদলে পুরসভাকে প্রত্যেক দর্শককে অন্তত বিনোদন ফি হিসাবে ৫০টাকা করে নেওয়া উচিত।’

যদিও প্রাক্তন সি এ বি কর্তার এই প্রস্তাবকে কার্যত নশ্যাৎ করে দিয়েছেন বিভাগীয় মেয়র পরিষদ দেবাশিস কুমার। মেয়র পরিষদ বলেন, “বিশ্বরূপবাবু দীর্ঘদিন সিএবিতে ছিলেন। তখন যদি তিনি এই ব্যবস্থা করে যেতেন, তাহলে আজকে এই অবস্থা হত না। কলকাতা পুরসভার কমিশনার সিএবি-র সঙ্গে কথা বলছেন। মনে রাখতে হবে, ইডেনে খেলা হয়। আমরা এমন কোনও কাজ করতে পারি না যেটা মানুষকে আঘাত করে।”

দেখুন অন্য খবর